# ការដាក់ពាក្យសុំ NDIS

## កូនសៀវភៅ 1 នៃ 3

### កំណែអត្ថបទងាយស្រួលអានប៉ុណ្ណោះ

Khmer | ភាសាខ្មែរ

## របៀបប្រើប្រាស់កូនសៀវភៅនេះ

ទីភ្នាក់ងារធានារ៉ាប់រងជនពិការថ្នាក់ជាតិ (National Disability Insurance Agency, NDIA) បានសរសេរកូនសៀវភៅនេះ។ នៅពេលអ្នកឃើញពាក្យ ‘យើង’ វាមានន័យថា NDIA។

យើងបានសរសេរកូនសៀវភៅនេះតាមរបៀបមួយដែលងាយស្រួលអាន។

យើងបានសរសេរពាក្យសំខាន់ៗមួយចំនួនជា **អក្សរដិត**។

នេះមានន័យថា អក្សរទាំងទាំងនោះគឺក្រាស់ជាង និងខ្មៅជាង។

យើងពន្យល់ពីអត្ថន័យនៃពាក្យដិតទាំងនេះមានន័យដូចម្តេច។

មានបញ្ជីពាក្យទាំងនេះនៅលើទំព័រ 29។

កូនសៀវភៅងាយស្រួលអាននេះគឺជាសេចក្ដីសង្ខេបនៃកូនសៀវភៅមួយទៀត។

អ្នកអាចស្នើសុំជំនួយដើម្បីអានកូនសៀវភៅនេះបាន។

មិត្តភក្តិ សមាជិកគ្រួសារ ឬអ្នកជួយគាំទ្រ ប្រហែលជាអាចជួយអ្នកបានដែរ។

កូនសៀវភៅទី 1 ពន្យល់អំពីរបៀបដាក់ពាក្យសុំ NDIS។

កូនសៀវភៅទី 2 ពន្យល់អំពីរបៀបរៀបចំផែនការ NDIS។

កូនសៀវភៅទី 3 ពន្យល់អំពីរបៀបប្រើប្រាស់ផែនការ NDIS របស់អ្នក។

នេះជាកូនសៀវភៅទី 1។

អ្នកមិនចាំបាច់ត្រូវអានកូនសៀវភៅនេះទាំងអស់ក្នុងពេលតែមួយទេ។

អ្នកអាចចំណាយពេលរបស់អ្នក និងអានវាទៅតាមល្បឿនផ្ទាល់ខ្លួនរបស់អ្នក។

## តើនៅក្នុងឯកសារនេះមានអ្វីខ្លះ?

តើអ្វីទៅ NDIS? 3

តើ NDIS ធ្វើអ្វីខ្លះ? 4

តើអ្នកណាខ្លះជួយផ្ដល់ NDIS? 6

តើអ្នកខ្លះអាចចូលរួមក្នុង NDIS? 9

ជំហាននានាដើម្បីដាក់ពាក្យសុំ NDIS 15

តើការផ្ដល់មូលនិធិ NDIS បង់សម្រាប់អ្វីខ្លះ? 18

តើមានអ្វីកើតឡើងបន្ទាប់ពីអ្នកដាក់ពាក្យសុំ? 23

តើ NDIS បានគាំទ្រមនុស្សយ៉ាងដូចម្ដេច? 25

ព័ត៌មានបន្ថែម 28

បញ្ជីពាក្យ 29

## តើអ្វីទៅ NDIS?

គម្រោងធានារ៉ាប់រងជនពិការថ្នាក់ជាតិ (National Disability Insurance Scheme) បង់សម្រាប់ការគាំទ្រ និងសេវាកម្មនានាសម្រាប់មនុស្សដែលមានពិការភាពនៅទូទាំងប្រទេសអូស្ត្រាលី។

យើងហៅវាថា NDIS។

NDIS គឺជាការគាំទ្រពីរដ្ឋាភិបាលអូស្ត្រាលី។

NDIS គាំទ្រមនុស្សដែលមានពិការភាពដើម្បី៖

* ទទួលបានការគាំទ្រនានាដែលពួកគេត្រូវការ
* ធ្វើសេចក្ដីសម្រេចចិត្តអំពីការគាំទ្ររបស់ពួកគេ
* គ្រប់គ្រងលើការគាំទ្ររបស់ពួកគេ។

NDIS ក៏ជួយដល់មនុស្សដែលមានពិការភាពផងដែរឱ្យទទួលបានការគាំទ្រ៖

* ឱ្យបានឆាប់តាមដែលអាចធ្វើទៅបាន នៅក្នុងជីវិតរស់នៅរបស់ពួកគេ
* នៅពេលពួកគេមានពិការភាពជាលើកដំបូង។

នេះហៅថា**អន្តរាគមន៍ដំបូង**។

វាអាចអនុវត្តទាំងចំពោះកុមារ និងមនុស្សពេញវ័យ។

NDIS ក៏ជួយតភ្ជាប់មនុស្សដែលមានពិការភាព ទៅកាន់សេវាកម្មនានានៅក្នុងសហគមន៍  
របស់ពួកគេផងដែរ។

ឧទាហរណ៍ វេជ្ជបណ្ឌិត ឬក្រុមគាំទ្រ។

ហើយ NDIS ចែករំលែកព័ត៌មានអំពីការគាំទ្រនានាដែលរដ្ឋាភិបាលរដ្ឋ និងដែនដីនីមួយៗ  
អាចផ្ដល់ឱ្យ។

## តើ NDIS ធ្វើអ្វីខ្លះ?

### ការផ្ដល់មូលនិធិសម្រាប់គាំទ្រ និងសេវាកម្មនានាសម្រាប់អ្នក ចូលរួមទាំងឡាយ

**ការផ្ដល់មូលនិធិ**គឺជាប្រាក់បានមកពីរដ្ឋាភិបាលដែលបង់សម្រាប់ការគាំទ្រ និងសេវាកម្មនានា។

NDIS ផ្ដល់មូលនិធិសម្រាប់**អ្នកចូលរួមទាំងឡាយ**។

នៅពេលមនុស្សដែលមានពិការភាពចូលរួមក្នុង NDIS យើងហៅពួកគេថាជាអ្នក  
ចូលរួម។

ការផ្ដល់មូលនិធិអាចជួយដល់អ្នកចូលរួមទាំងឡាយ៖

* ឱ្យរស់នៅមានជីវិតល្អ
* រីករាយនឹងជីវិតរបស់ពួកគេ។

មិនមែនមនុស្សគ្រប់រូបដែលមានពិការភាពអាចទទួលបាន NDIS ទេ។

ដូច្នេះយើងអាចជួយមនុស្សដែលមានពិការភាពដើម្បីរក និងប្រើប្រាស់ការគាំទ្រផ្សេងទៀត  
ផងដែរ។

យើងពន្យល់ពីអ្នកណាខ្លះដែលអាចប្រើប្រាស់ NDIS នៅលើទំព័រ 9។

រដ្ឋាភិបាលអូស្ត្រាលីបង្កើតច្បាប់អំពីការគាំទ្រអ្វីខ្លះដែល NDIS អាចបង់បាន។

ច្បាប់នេះពន្យល់ថាការគាំទ្រទាំងនេះត្រូវតែ៖

* **សមហេតុផល** – អ្វីមួយដែលយុត្តិធម៌
* **ចាំបាច់** – អ្វីមួយដែលមនុស្សម្នាក់ត្រូវការ។

ក៏មានការគាំទ្រមួយចំនួនផងដែរដែល NDIS មិនអាចបង់ឱ្យបាន។

ឧទាហរណ៍ វត្ថុប្រចាំថ្ងៃ ដូចជាគ្រឿងទេស។

### តើអ្នកស្វែងយល់បន្ថែមដោយរបៀបណា?

អ្នកអាចស្វែងរកព័ត៌មានបន្ថែមអំពីការគាំទ្រអ្វីខ្លះដែលយើងអាចបង់ឱ្យ ដែលមាននៅលើគេហទំព័ររបស់យើង។

[ourguidelines.ndis.gov.au/how-ndis-supports-work-menu/reasonable-and-necessary-supports](https://ourguidelines.ndis.gov.au/how-ndis-supports-work-menu/reasonable-and-necessary-supports)

NDIS ក៏ធ្វើការដើម្បីតភ្ជាប់មនុសុ្សទាំងអស់ដែលមានពិការភាព ទៅនឹងការគាំទ្រនានាដែលពួកគេត្រូវការផងដែរ។

## តើអ្នកណាខ្លះជួយផ្ដល់ NDIS?

### ទីភ្នាក់ងារធានារ៉ាប់រងជនពិការថ្នាក់ជាតិ

ទីភ្នាក់ងារធានារ៉ាប់រងជនពិការថ្នាក់ជាតិ ដំណើរការ NDIS។

យើងហៅវាថា NDIA។

NDIA គឺជាផ្នែកមួយនៃរដ្ឋាភិបាលអូស្ត្រាលី។

វាត្រូវបានបង្កើតឡើងស្របទៅតាមច្បាប់។ ច្បាប់ដែលអនុវត្តត្រូវបានគេហៅថា ច្បាប់គម្រោងធានារ៉ាប់រងជនពិការថ្នាក់ជាតិ ឆ្នាំ 2013 (National Disability Insurance Scheme Act 2013)។

NDIA ធ្វើសេចក្ដីសម្រេចថា៖

* អ្នកណាខ្លះដែលអាចក្លាយជាអ្នកចូលរួម
* ការគាំទ្រអ្វីខ្លះដែល NDIS អាចផ្ដល់មូលនិធិ។

### ដៃគូនានានៅក្នុងសហគមន៍

ដៃគូនានាក្នុងសហគមន៍ គឺជាអង្គការសហគមន៍ដែលយើងធ្វើការជាមួយ។

#### អ្នកសម្របសម្រួលក្នុងតំបន់មូលដ្ឋាន

អ្នកសម្របសម្រួលក្នុងតំបន់មូលដ្ឋាន គឺជាមនុស្សដែលធ្វើការសម្រាប់ដៃគូនានារបស់  
យើងនៅក្នុងសហគមន៍។

ពួកគេជួយមនុស្សទាំងអស់ដែលមានពិការភាពឱ្យស្វែងរក និងប្រើប្រាស់ការគាំទ្រនានា។

ហើយពួកគេចែករំលែកព័ត៌មានអំពី NDIS ជាមួយសហគមន៍។

ប្រសិនបើអ្នកមានអាយុ 7 ឆ្នាំ ឬអាយុលើសនេះ អ្នកសម្របសម្រួល  
ក្នុងតំបន់មូលដ្ឋាននឹងជាមនុស្សសំខាន់របស់អ្នកដើម្បីធ្វើទំនាក់ទំនងសម្រាប់ NDIS។

#### ដៃគូកុមារតូចៗ

ដៃគូនានានៅក្នុងសហគមន៍របស់យើងមួយចំនួនគាំទ្រ៖

* កុមារដែលមានពិការភាព
* គ្រួសាររបស់ពួកគេ។

យើងមានកម្មវិធីសម្រាប់កុមារដែលមានពិការភាព ដែលមានអាយុក្មេងជាង 7 ឆ្នាំ។

នេះត្រូវបានគេហៅថាវិធីសាស្ត្រសម្រាប់កុមារតូចៗ។

នៃគូកុមារតូចៗជួយយើងជាមួយនឹងកម្មវិធីនេះ។

### ចុះចំណែកតំបន់ដែលគ្មានអ្នកសម្របសម្រួលក្នុងតំបន់មូលដ្ឋាន ឬដៃគូរបស់កុមារតូចៗ?

កន្លែងខ្លះអាចមិនមាន៖

* អ្នកសម្របសម្រួលក្នុងតំបន់មូលដ្ឋាន
* ដៃគូរបស់កុមារតូចៗ។

ប្រសិនបើអ្នករស់នៅក្នុងតំបន់មួយក្នុងចំណោមតំបន់ទាំងនេះ អ្នកអាចទាក់ទងយើងបាន។

យើងនឹងជួយអ្នកសម្រេចចិត្តថាតើអ្នកចង់ដាក់ពាក្យសុំ NDIS ឬអត់។

### តើអ្នកអាចទាក់ទងយើងដោយរបៀបណា?

អ្នកអាចចូលមើលគេហទំព័ររបស់យើងនៅឯ [**www.ndis.gov.au**](http://www.ndis.gov.au/)

ឬអ្នកអាចហៅទូរសព្ទមកយើងតាមលេខ **1800 800 110**

#### តើយើងធ្វើការជាមួយអ្នកយ៉ាងដូចម្ដេច?

ធម្មនុញ្ញសេវាកម្មអ្នកចូលរួម (Participant Service Charter) របស់យើង ពន្យល់ពីអ្វីខ្លះដែលអ្នកអាចរំពឹងពី NDIS។

វាក៏ពន្យល់ផងដែរពីរបៀបដែលអ្នកអាច៖

* ទាក់ទងមកយើង
* ប្រាប់យើងពីអ្វីខ្លះដែលយើងកំពុងធ្វើបានល្អ។

ធម្មនុញ្ញសេវាកម្មអ្នកចូលរួម (Participant Service Charter) របស់យើង ក៏ពន្យល់ពីអ្វីខ្លះដែលអ្នកអាចធ្វើបាននៅពេលអ្នកមិនយល់ព្រមជាមួយនឹងសេចក្ដីសម្រេចមួយដែលយើងបានធ្វើ។

## តើអ្នកខ្លះអាចចូលរួមក្នុង NDIS?

ប្រសិនបើអ្នកណាម្នាក់អាចចូលរួមក្នុង NDIS យើងនិយាយថាពួកគេ**មានសិទ្ធិទទួល**។

យើងមានសំណួរមួយចំនួនដែលអ្នកអាចឆ្លើយដើម្បីជួយអ្នកស្វែងរកមើលថាអ្នកមានសិទ្ធិទទួល NDIS ឬអត់។

### សំណួរទី 1

តើអ្នកមានអាយុក្មេងជាង 65 ឆ្នាំទេ?

អ្នកត្រូវតែមានអាយុតិចជាង 65 ឆ្នាំ ដើម្បីមានសិទ្ធិទទួលបាន NDIS។

ប្រសិនបើអ្នកមានអាយុតិចជាង 65 ឆ្នាំ អ្នកអាចទៅកាន់សំណួរទី 2។

[រំលងទៅសំណួរទី 2](#_សំណួរទី_2)

ប្រសិនបើអ្នកមិនមានអាយុតិចជាង 65 ឆ្នាំទេ អ្នកមិនអាចចូលរួមជាមួយ NDIS ទេ។

ប៉ុន្តែអ្នកប្រហែលជាអាចប្រើប្រាស់ការគាំទ្រផ្សេងទៀតបាន។

អ្នកអាចចូលមើលគេហទំព័រ My Aged Care (ការថែទាំមនុស្សចាស់របស់ខ្ញុំ) សម្រាប់ព័ត៌មានបន្ថែមអំពីការគាំទ្រនានា ប្រសិនបើអ្នកមានអាយុលើសពី 65 ឆ្នាំ – [**www.myagedcare.gov.au**](http://www.myagedcare.gov.au/)

### សំណួរទី 2

តើអ្នករស់នៅក្នុងប្រទេសអូស្ត្រាលីឬ?

អ្នកត្រូវតែរស់នៅក្នុងប្រទេសអូស្ត្រាលីដើម្បីមានសិទ្ធិទទួលបាន NDIS។

តើអ្នកជា៖

* ពលរដ្ឋឬ?
* អ្នកស្នាក់នៅអចិន្ត្រៃយ៍ឬ?

អ្នកនឹងត្រូវមានឯកសារដែលនិយាយថាអ្នកជាមនុស្សម្នាក់ក្នុងចំណោមមនុស្សទាំងនេះ ដូចជាលិខិតឆ្លងដែន។

ឬតើអ្នកមាន៖

* ទិដ្ឋការ**អចិន្ត្រៃយ៍**ឬ?
* ទិដ្ឋការប្រភេទពិសេសដែលបានការពារ (Protected Special Category) ឬ?

ទិដ្ឋការគឺជាឯកសារមួយដែលនិយាយថា អ្នកអាចទៅប្រទេសមួយ  
ទៀតបានសម្រាប់រយៈពេលជាក់លាក់មួយ។

អ្នកក៏ត្រូវតែមានឯកសារមួយក្នុងចំណោមឯកសារទាំងនេះដើម្បីមានសិទ្ធិទទួលបាន NDIS។

អ្នកអាចទៅកាន់សំណួរទី 3 ប្រសិនបើអ្នក៖

* រស់នៅក្នុងប្រទេសអូស្ត្រាលី។
* មានឯកសារមួយក្នុងចំណោមឯកសារទាំងនេះ។

[រំលងទៅសំណួរទី 3](#_សំណួរទី_3)

អ្នកមិនអាចចូលរួមជាមួយ NDIS បានទេ ប្រសិនបើអ្នកមិន៖

* រស់នៅក្នុងប្រទេសអូស្ត្រាលី
* មានឯកសារមួយក្នុងចំណោមឯកសារទាំងនេះ។

ប៉ុន្តែយើងអាចជួយអ្នកឱ្យស្វែងរកការគាំទ្រផ្សេងទៀតបាន។

អ្នកអាចហៅទូរសព្ទមកយើងបាន

### សំណួរទី 3

តើអ្នកមានពិការភាពអចិន្ត្រៃយ៍ទេ?

នេះមានន័យថាវានឹងមិនជាដាច់ស្រឡះទេ។

តើអ្នកមានពិការភាពដែលប៉ះពាល់៖

* លើរបៀបដែលអ្នករស់នៅក្នុងជីវិតប្រចាំថ្ងៃរបស់អ្នកទេ?
* **សមត្ថភាពខាងមុខងារ**របស់អ្នក?

សមត្ថភាពខាងមុខងាររបស់អ្នកគឺជារបៀបដែលអ្នក៖

* យល់ដឹងពីជម្រើសនានាដែលអ្នកមាន
* ធ្វើកិច្ចការនានាសម្រាប់ខ្លួនអ្នកផ្ទាល់
* រៀនជំនាញថ្មីៗ
* ធ្វើទំនាក់ទំនងជាមួយមនុស្សដទៃទៀតនូវអ្វីដែលអ្នកចង់បាន។

ប្រសិនបើអ្នកមានពិការភាពដូចនេះ អ្នកប្រហែលជាអាចចូលរួមជាមួយ NDIS បាន។

អ្នកមិនចាំបាច់ត្រូវឆ្លើយសំណួរណាមួយនៃសំណួរទាំងនេះទេ។

យើងអាចគាំទ្រអ្នកដើម្បីសម្រេចចិត្តថាតើអ្នកចង់ដាក់ពាក្យសុំ NDIS ឬអត់។

យើងក៏អាចជួយអ្នកឱ្យស្វែងរកការគាំទ្រផ្សេងទៀតបានផងដែរ។

ប្រសិនបើអ្នកមិនមានពិការភាពដូចនេះទេ អ្នកអាចទៅកាន់សំណួរទី 4។

[រំលងទៅសំណួរទី 4](#_សំណួរទី_4)

### សំណួរទី 4

តើអ្នកប្រើប្រាស់ឧបករណ៍ ដោយសារពិការភាពរបស់អ្នកឬ?

ឧទាហរណ៍ ម៉ូតូវេស៉្បាដើម្បីជួយអ្នកផ្លាស់ទីកន្លែងជុំវិញ។

តើអ្នកបានផ្លាស់ប្ដូរផ្នែកនៃផ្ទះរបស់អ្នកដោយសារតែពិការភាពរបស់អ្នកឬទេ?

ឧទាហរណ៍ ការផ្លាស់ប្ដូរបន្ទប់ទឹក ឬបន្ថែមផ្លូវជម្រាល។

ប្រសិនបើអ្នកបានប្រើប្រាស់ឧបករណ៍ ឬបានផ្លាស់ប្ដូរផ្នែកនៃផ្ទះរបស់អ្នក អ្នកប្រហែលជាអាចចូលរួមជាមួយ NDIS បាន។

អ្នកមិនចាំបាច់ត្រូវឆ្លើយសំណួរណាមួយនៃសំណួរទាំងនេះទេ។

ប្រសិនបើអ្នកមិនបានប្រើប្រាស់ឧបករណ៍ ឬមិនបានផ្លាស់ប្ដូរផ្នែកនៃផ្ទះរបស់អ្នកទេ សូមទៅកាន់សំណួរទី 5។

[រំលងទៅសំណួរទី 5](#_សំណួរទី_5)

### សំណួរទី 5

តើអ្នកត្រូវការការគាំទ្រមួយចំនួននៅពេលឥឡូវនេះ ដើម្បីជួយអ្នកក្នុងពេលអនាគតទេ?

អ្នកប្រហែលជាអាចចូលរួមជាមួយ NDIS បានមុនពេល ប្រសិនបើអ្នកត្រូវការការគាំទ្រ  
នៅពេលឥឡូវនេះដើម្បីជួយអ្នកក្រោយមកទៀតនៅក្នុងការរស់នៅ។

ប្រសិនបើអ្នកត្រូវការការគាំទ្រមួយចំនួននៅពេលឥឡូវនេះ ដើម្បីជួយអ្នកក្នុងពេលអនាគត អ្នកប្រហែលជាអាចចូលរួមជាមួយ NDIS បាន។

ប្រសិនបើអ្នកមិនត្រូវការការគាំទ្រនៅពេលឥឡូវនេះទេ អ្នកមិនអាចចូលរួមជាមួយ NDIS បានទេ។

ប៉ុន្តែយើងអាចជួយអ្នកឱ្យស្វែងរកការគាំទ្រផ្សេងទៀតបាន។

អ្នកអាចហៅទូរសព្ទមកយើងបាន – **1800 800 110**

### តើអ្នកមានសិទ្ធិទទួល NDIS ទេ?

អ្នកអាចចូលមើលគេហទំព័ររបស់យើងដើម្បីស្វែងយល់ថាតើអ្នកអាចចូលរួមជាមួយ NDIS បានឬអត់។

ប្រសិនបើអ្នកមានសិទ្ធិទទួល អ្នកអាចដាក់ពាក្យសុំបាន។

[www.ndis.gov.au/applying-access-ndis](http://www.ndis.gov.au/applying-access-ndis)

យើងពន្យល់អំពីរបៀបដើម្បីដាក់ពាក្យសុំនៅទំព័របន្ទាប់ទៀត។

## ជំហាននានាដើម្បីដាក់ពាក្យសុំ NDIS

### ជំហានទី 1។ ទាក់ទងមកយើង

និយាយជាមួយយើងដើម្បីស្វែងយល់ថាតើអ្នកអាចចូលរួមជាមួយ NDIS បានឬអត់។ យើងអាចជួយអ្នកក្នុងការដាក់ពាក្យសុំ។

### ជំហានទី 2។ ដាក់ពាក្យសុំ

ដាក់បញ្ជូនឯកសារទាំងអស់ដែលអ្នកត្រូវការដាក់ពាក្យសុំ។

នេះរួមមានឯកសារពីបុគ្គលិកធ្វើការថែទាំសុខភាព។

### ជំហានទី 3។ ទទួលលទ្ធផល

យើងនឹងផ្ញើទៅអ្នកនូវសេចក្ដីសម្រេចរបស់យើងក្នុងរយៈពេល 21 ថ្ងៃ។

### តើអ្នកដាក់ពាក្យសុំ NDIS យ៉ាងដូចម្ដេច?

អ្នកត្រូវការប្រាប់យើងថាអ្នកចង់ក្លាយជាអ្នកចូលរួម។

ដើម្បីធ្វើដូចនេះ អ្នកត្រូវតែដាក់ពាក្យសុំ។

ប្រសិនបើអ្នកមានអាយុ 7 ឆ្នាំ ឬអាយុលើសនេះ មានវិធីខុសៗគ្នាដែលអ្នកអាចដាក់ពាក្យសុំ។

អ្នកសម្របសម្រួលក្នុងតំបន់មូលដ្ឋានរបស់អ្នកអាចជួយអ្នកក្នងការដាក់ពាក្យសុំ។

អ្នកអាចដាក់ពាក្យសុំតាមរយៈការហៅទូរសព្ទមកយើង – **1800 800 110**

អ្នកអាចបំពេញទម្រង់បែបបទនៅលើគេហទំព័ររបស់យើង – [www.ndis.gov.au/how-apply-ndis/what-access-request-form](http://www.ndis.gov.au/how-apply-ndis/what-access-request-form)

ប្រសិនបើអ្នកមានកូនដែលមានអាយុក្រោម 7 ឆ្នាំ យើងគិតថាជាគំនិតល្អមួយក្នុងការ  
និយាយជាមួយដៃគូកុមារតូចៗមុនពេលអ្នកដាក់ពាក្យសុំ។

### តើព័ត៌មានអ្វីខ្លះដែលអ្នកត្រូវការនៅពេលអ្នកដាក់ពាក្យសុំ?

អ្នកត្រូវការប្រាប់យើងអំពីខ្លួនអ្នកផ្ទាល់ នៅពេលអ្នកដាក់ពាក្យសុំ NDIS។

យើងត្រូវការឯកសារនានាដែលបង្ហាញភស្តុតាងថាអ្នកជានរណា។

ឧទាហរណ៍ ប័ណ្ណបើកបររបស់អ្នក។

ហើយយើងក៏ត្រូវការព័ត៌មានណាមួយដែលបង្ហាញថាអ្នកមានពិការភាពផងដែរ។

ប៉ុន្តែយើងអាចសួររកព័ត៌មានបន្ថែមអំពីពិការភាពរបស់អ្នក ប្រសិនបើយើងត្រូវការវា។

នៅពេលអ្នកដាក់ពាក្យសុំ NDIS អ្នកក៏នឹងត្រូវចុះហត្ថលេខាលើ  
ទម្រង់បែបបទមួយផងដែរ ដែលនិយាយថាអ្នកចង់ដាក់ពាក្យសុំ។

### ចុះបើខ្ញុំត្រូវការជំនួយក្នុងការដាក់ពាក្យសុំ?

អ្នកអាចស្នើសុំជំនួយក្នុងការដាក់ពាក្យសុំបាន។

អ្នកមិនចាំបាច់ត្រូវតែដាក់ពាក្យសុំដោយខ្លួនអ្នកទេ។

សមាជិកគ្រួសារ បុគ្គលិកថែទាំ ឬបុគ្គលិកគាំទ្រប្រហែលជាអាចជួយអ្នកបាន។

ប្រសិនបើអ្នកណាម្នាក់គាំទ្រអ្នកក្នុងការដាក់ពាក្យសុំ អ្នកត្រូវការប្រាប់យើងថាវាមិនអីទេក្នុងការចែករំលែកព័ត៌មានជាមួយពួកគេ។

ឧទាហរណ៍ សមាជិកគ្រួសារអាចហៅទូរសព្ទមកយើងដើម្បីពិនិត្យមើលថាតើយើងបាន  
សម្រេចចិត្តថាអ្នកអាចចូលរួមជាមួយ NDIS បានឬអត់។

អ្នកអាចប្រាប់យើងឱ្យដឹង ប្រសិនបើអ្នកចង់ចែករំលែកព័ត៌មាននេះ៖

* នៅលើទម្រង់បែបបទ
* តាមរយៈការហៅទូរសព្ទមកយើង។

#### ចុះបើអ្នកមិនអាចធ្វើសេចក្ដីសម្រេចដោយខ្លួនអ្នក?

ជួនកាលមនុស្សខ្លះត្រូវការការគាំទ្រដើម្បីធ្វើសេចក្ដីសម្រេចចិត្ត។

ប៉ុន្តែប្រសិនបើអ្នកមិនអាចធ្វើសេចក្ដីសម្រេចចិត្តជាមួយនឹងការគាំទ្របានទេ យើងអាចរកអ្នកណាម្នាក់ដែលជិតស្និទ្ធនឹងអ្នក ដែលអាចធ្វើសេចក្ដីសម្រេចចិត្តសម្រាប់អ្នក។

យើងហៅមនុស្សនេះថា**អ្នកតែងតាំង**។

អ្នកណាផ្សេងទៀតក៏អាចដាក់ពាក្យសុំសម្រាប់អ្នកបានដែរ ប្រសិនបើពួកគេមាន**សិទ្ធិអនុញ្ញាតផ្លូវច្បាប់**។

នៅពេលអ្នកណាម្នាក់មានសិទ្ធិអនុញ្ញាតផ្លូវច្បាប់ ពួកគេធ្វើសេចក្ដីសម្រេចចិត្តសម្រាប់អ្នក នៅពេលណាដែលអ្នកមិនអាចធ្វើសេចក្ដីសម្រេចចិត្តដោយខ្លួនអ្នកបាន។

ហើយប្រសិនបើអ្នកមានអាយុក្រោម 18 ឆ្នាំ មនុស្សដែលមើលថែទាំអ្នកនឹងដាក់ពាក្យសុំសម្រាប់អ្នក។

## តើការផ្ដល់មូលនិធិ NDIS បង់សម្រាប់អ្វីខ្លះ?

នៅពេលអ្នកក្លាយជាអ្នកចូលរួមម្នាក់ យើងជួយអ្នកក្នុងរៀបចំ**ផែនការ NDIS**។

ផែនការ NDIS គឺជាឯកសារមួយដែលមានព័ត៌មានអំពី៖

* អ្នក និងគោលដៅរបស់អ្នក
* ការគាំទ្រដែលអ្នកត្រូវការ
* ការផ្ដល់មូលនិធិដែល NDIS នឹងផ្ដល់ឱ្យអ្នក។

ការគាំទ្រទាំងនេះអាចជា៖

* ជំនួយជាមួយនឹងជីវិតប្រចាំថ្ងៃ
* ជំនួយ និងគ្រឿងបរិក្ខារ

អ្នកអាចចំណាយលើមូលនិធិគាំទ្រនានាដែលបានរួមបញ្ចូលនៅក្នុងផែនការរបស់អ្នក។

ការគាំទ្រទាំងនេះក៏អាចជួយ៖

* ធ្វើការឆ្ពោះទៅកាន់គោលដៅរបស់អ្នក
* ធ្វើកិច្ចការមួយចំនួនដែលអ្នកចង់ធ្វើ។

ប៉ុន្តែកិច្ចការទាំងនោះត្រូវតែ៖

* សមហេតុផល
* ចាំបាច់។

ការគាំទ្រ និងសេវាកម្មនានានៅក្នុងផែនការរបស់អ្នក ក៏គួរតែ៖

* មានតម្លៃសមនឹងទឹកប្រាក់
* ដំណើរការបានល្អសម្រាប់អ្នក។

ហើយការគាំទ្រ និងសេវាកម្មទាំងនោះដំណើរការបានល្អជាមួយនឹងជំនួយ ឬការគាំទ្រ  
ណាមួយដែលអ្នកទទួលបានពីមនុស្ស ឬកន្លែងដទៃទៀតដូចជាគ្រួសារ និងមិត្តភក្តិ។

ការផ្ដល់មូលនិធី NDIS របស់អ្នក ខុសគ្នានឹងប្រាក់ឧបត្ថម្ភដែលអ្នកអាចទទួលបាន ដូចជា៖

* **ប្រាក់សោធននិវត្តន៍គាំទ្រជនពិការ (DSP)** – ជាប្រាក់ឧបត្ថម្ភពីរដ្ឋាភិបាលដើម្បីជួយដល់ការចំណាយរស់នៅប្រចាំថ្ងៃរបស់អ្នក
* **សំណង** – ជាប្រាក់ដែលអ្នកអាចទទួល ប្រសិនបើអ្នកមានគ្រោះថ្នាក់។

NDIS នឹងមិនប៉ះពាល់ដល់ប្រាក់ឧបត្ថម្ភណាមួយនៃប្រាក់ឧបត្ថម្ភ  
ទាំងនេះដែលអ្នកអាចទទួលនោះទេ។

អ្នកអាចចចូលមើលគេហទំព័ររបស់យើងសម្រាប់ព័ត៌មានបន្ថែមទាក់ទងនឹងការគាំទ្រ និងសេវាកម្មនានាដែលយើងបង់ឱ្យ –   
[ourguidelines.ndis.gov.au/would-we-fund-it](https://ourguidelines.ndis.gov.au/would-we-fund-it)

### ចុះគ្រួសារ និងអ្នកថែទាំវិញ?

ការគាំទ្រ និងសេវាកម្ម NDIS ភាគច្រើនគឺសម្រាប់មនុស្សដែលមានពិការភាព។

ប៉ុន្តែការគាំទ្រមួយចំនួនក៏អាចមានប្រយោជន៍ផងដែរសម្រាប់គ្រួសារ និងអ្នកថែទាំ។

កម្មវិធីរដ្ឋាភិបាលខ្លះផ្ដល់ការគាំទ្រសម្រាប់អ្នកថែទាំ។

ប៉ុន្តែអ្នកប្រហែលជាអាចប្រើប្រាស់ការផ្ដល់មូលនិធិមួយចំនួននៅក្នុងផែនការ NDIS របស់អ្នក ដើម្បីឱ្យអ្នកថែទាំមានពេលឈប់សម្រាក។

ឧទាហរណ៍ អ្នកអាចប្រើប្រាស់ការផ្ដល់មូលនិធិមួយចំនួនរបស់អ្នក ដើម្បីមានការឈប់សម្រាករយៈពេលខ្លីនៅឆ្ងាយពីផ្ទះ។

នេះមានន័យថាអ្នកថែទាំរបស់អ្នកអាចមានការឈប់សម្រាក។

### ចុះសេវាកម្មរដ្ឋាភិបាលផ្សេងទៀត?

NDIS ធ្វើការជាមួយសេវាកម្មរដ្ឋាភិបាលផ្សេងទៀត។

នេះរួមមាន៖

* ការអប់រំ – សាលារៀន សកលវិទ្យាល័យ និង TAFE
* សុខភាព – មន្ទីរពេទ្យ និងការថែទាំសុខភាព
* ការងារ – ការរកការងារ និងរក្សាការងារ
* ការគាំទ្រគ្រួសារ – ថែរក្សាកូនឱ្យមានសុវត្ថិភាព និងការគាំទ្រដល់គ្រួសារដែលមានសេចក្តីត្រូវការ។

#### ការអប់រំ

ប្រព័ន្ធអប់រំបង់សម្រាប់៖

* គ្រូបង្រៀន
* គ្រឿងបរិក្ខារ
* អគារ
* ការដឹកជញ្ជូនទៅកាន់សកម្មភាព និងការកម្សាន្តជាក្រុមនានា។

NDIS បង់សម្រាប់ការគាំទ្រដែលអ្នកត្រូវការដោយសារតែពិការភាពរបស់អ្នក ដើម្បីជួយអ្នកឱ្យចូលរួមក្នុងការអប់រំ។

ការគាំទ្រនេះរួមមាន៖

* ការគាំទ្រជាមួយនឹងសកម្មភាពប្រចាំថ្ងៃ ដូចជាការបរិភោគ ឬការទៅបង្គន់
* ដឹកជញ្ជូនទៅកាន់ និងមកពីសាលារៀន ឬសកលវិទ្យាល័យ

#### សុខភាព

ប្រព័ន្ធសុខភាពបង់សម្រាប់៖

* វេជ្ជបណ្ឌិត គិលានុប្បដ្ឋាក និងបុគ្គលិកថែទាំសុខភាពឯទៀត
* ការថែទាំផ្នែកវេជ្ជសាស្ត្រ ធ្មេញ និងមន្ទីរពេទ្យ
* ការផ្ដល់ថ្នាំព្យាបាល និងការព្យាបាល។

NDIS បង់សម្រាប់ការថែទាំសុខភាពដែលអ្នកត្រូវការ ដោយសារតែពិការភាពរបស់អ្នក រួមមាន៖

* ការគាំទ្រ ឬការព្យាបាលដើម្បីជួយរាងកាយរបស់អ្នកធ្វើចលនាឱ្យ  
  បានប្រសើរឡើងទៅតាមពេលវេលា
* រទេះរុញ និងគ្រឿងបរិក្ខារ។

#### ការងារ

និយោជក និងរដ្ឋាភិបាលបង់សម្រាប់៖

* បុគ្គលិកធ្វើការដើម្បីរៀនសូត្រពីរបៀបដាក់បញ្ចូលមនុស្សដែលមានពិការភាពនៅកន្លែងការងារ
* ការផ្លាស់ប្ដូរនានានៅកន្លែងការងាររបស់អ្នក ដើម្បីជួយអ្នកឱ្យបំពេញការងាររបស់អ្នក
* ជួយស្វែងរកការងារធ្វើ ប្រសិនបើនោះជាអ្វីដែលអ្នកត្រូវការ។

NDIS បង់សម្រាប់ការគាំទ្រដើម្បីជួយអ្នកធ្វើការឆ្ពោះទៅកាន់គោលដៅការងាររបស់អ្នក។

នេះអាចរួមមាន៖

* ការគាំទ្រខណៈពេលអ្នកស្ថិតនៅកន្លែងការងារ ដូចជាជួយដើម្បីទៅបង្គន់ ឬបរិភោគ និងផឹក
* ដឹកជញ្ជូនទៅកាន់ និងមកពីកន្លែងធ្វើការ ប្រសិនបើអ្នកមិនអាចប្រើប្រាស់យានជំនិះសាធារណៈបាន
* គាំទ្រដើម្បីជួយអ្នកស្វែងរក និងរក្សាការងារ។

#### ការគាំទ្រគ្រួសារ

ប្រព័ន្ធគាំទ្រគ្រួសារបង់សម្រាប់**សេវាកម្មថែទាំនៅក្រៅក្រុមគ្រួសារ**។

នៅពេលកុមារ ឬមនុស្សវ័យក្មេងមិនអាចរស់នៅជាមួយឪពុកម្ដាយ ឬអ្នកថែទាំរបស់ពួកគេបានទេ ពួកគេរស់នៅក្នុងការថែទាំនៅក្រៅក្រុមគ្រួសារ។

ពួកគេអាចរស់នៅ៖

* ជាមួយគ្រួសារផ្សេង
* ក្នុងផ្ទះសម្រាប់កូនៗ ស្ថិតនៅក្នុងការថែទាំក្រៅក្រុមគ្រួសារ។

ប្រព័ន្ធគាំទ្រគ្រួសារក៏បង់សម្រាប់**សេវាកម្មការពារកុមារផងដែរ**។

សេវាកម្មការពារកុមារអាចសម្រេចថាកុមារ៖

* មិនមានសុវត្ថិភាពនៅក្នុងផ្ទះរបស់ពួកគេ
* មិនអាចរស់នៅជាមួយក្រុមគ្រួសាររបស់ពួកគេបាន។

NDIS បង់សម្រាប់ការគាំទ្រគ្រួសារដែលត្រូវការ ដោយសារតែពិការភាព។

នេះអាចរួមមាន៖

* ការព្យាបាល ឬការគាំទ្រអាកប្បកិរិយា ដើម្បីជួយកុមារឱ្យរស់នៅ  
  ជាមួយក្រុមគ្រួសាររបស់ពួកគេ
* ការផ្ដល់មូលនិធិឱ្យអ្នកថែទាំឈប់សម្រាក។

## តើមានអ្វីកើតឡើងបន្ទាប់ពីអ្នកដាក់ពាក្យសុំ?

នៅពេលអ្នកដាក់ពាក្យសុំ យើងនឹងពិនិត្យមើលព័ត៌មានទាំងអស់ដែលអ្នកបានផ្ដល់ឱ្យយើង។

យើងអាចត្រូវការសួរអ្នកសម្រាប់ព័ត៌មានបន្ថែម។

ក្រោយពេលដែលយើងមានព័ត៌មានទាំងអស់ដែលយើងត្រូវការហើយ យើងនឹងផ្ញើសំបុត្រឱ្យអ្នកនៅក្នុងរយៈពេល 21 ថ្ងៃ។

សំបុត្រនេះនឹងពន្យល់៖

* ថាអ្នកអាចចូលរួមជាមួយ NDIS ឬអត់
* មូលហេតុដែលយើងបានធ្វើសេចក្ដីសម្រេច
* អ្វីនឹងកើតឡើងនៅពេលបន្ទាប់។

ប្រសិនបើអ្នកមិនអាចចូលរួមជាមួយ NDIS បានទេ យើងអាចជួយអ្នកឱ្យស្វែងរក និងប្រើប្រាស់សេវាកម្មផ្សេងទៀត។

មានសេវាកម្មជាច្រើនដែលមិនមែនជាផ្នែកនៃ NDIS ដែលអ្នកអាចប្រើប្រាស់បាន។

អ្នកអាចចូលរួមច្រកចូលសម្រាប់ជនពិការ (Disability Gateway) សម្រាប់ព័ត៌មានបន្ថែម។

[www.disabilitygateway.gov.au](http://www.disabilitygateway.gov.au/)

### ចុះបើអ្នកមិនយល់ស្របជាមួយនឹងសេចក្ដីសម្រេចរបស់យើង?

ប្រសិនបើអ្នកមិនយល់ស្របជាមួយនឹងសេចក្ដីសម្រេចរបស់យើង អ្នកអាចស្នើយើងឱ្យ**ពិនិត្យសើរើ**លើសេចក្ដីសម្រេចនេះបាន។

នៅពេលយើងពិនិត្យសើរើលើអ្វីមួយ យើងពិនិត្យមើលលើអ្វីដែល៖

* ដំណើរការល្អ
* អាចប្រសើរជាងមុន។

អ្នកមានពេល 3 ខែ ចាប់ពីថ្ងៃដែលអ្នកទទួលបានសេចក្ដីសម្រេចរបស់យើង ដើម្បីស្នើឱ្យយើងពិនិត្យសើរើវា។

អ្នកសម្របសម្រួលក្នុងតំបន់មូលដ្ឋានរបស់អ្នក ឬដៃគូកុមារតូចៗរបស់អ្នកអាចពន្យល់ពីរបៀបដើម្បីធ្វើកិច្ចការនេះ។

ប្រសិនបើអ្នកនៅតែមិនសប្បាយចិត្ត បន្ទាប់ពីយើងពិនិត្យសើរើសេចក្ដីសម្រេចរបស់យើង អ្នកអាចទាក់ទង**សាលាឧទ្ធរណ៍រដ្ឋបាល (AAT)**។

AAT ពិនិត្យសើរើលើសេចក្ដីសម្រេចនានារបស់រដ្ឋាភិបាល។

អ្នកអាចហៅទូរសព្ទទៅ AAT – **1800 228 333**

អ្នកអាចចូលមើលគេហទំព័ររបស់ AAT – [www.aat.gov.au](http://www.aat.gov.au/)

**ឥឡូវនេះអ្នកត្រៀមខ្លួនរួចរាល់ដើម្បីទៅកាន់កូនសៀវភៅទី 2**

## តើ NDIS បានគាំទ្រមនុស្សយ៉ាងដូចម្ដេច?

យើងមានឧទាហរណ៍មួយចំនួនដែលពន្យល់ពីរបៀបដែល NDIS បានគាំទ្រដល់មនុស្សខុសៗគ្នា។

### Janine និង Harriet

Harriet មានអាយុ 4 ឆ្នាំ។ Janine គឺជាម្ដាយរបស់ Harriet។

គាត់ព្រួយបារម្ភអំពីរបៀបដែល Harriet កំពុងធំលូតលាស់។

Janine បានប្រើប្រាស់គេហទំព័ររបស់ NDIS ដើម្បីស្វែងយល់អំពីវិធីសាស្ត្រសម្រាប់កុមារតូចៗ។

គាត់គិតថារឿងនេះអាចជួយ Harriet បាន។

យើងបានជួយ Janine ឱ្យស្វែងរកដៃគូកុមារតូចៗនៅតាមមូលដ្ឋាន។

ដៃគូកុមារតូចៗបានពន្យល់ថា Harriet មិនត្រូវការ NDIS ទេ។

ប៉ុន្តែពួកគេបាននិយាយថា Harriet គួរតែមានការគាំទ្រអន្តរាគមន៍ដំបូងមួយចំនួនក្នុង  
ពេលឥឡូវនេះ ដើម្បីជួយនាងនៅពេលក្រោយក្នុងការរស់នៅ

ក្រោយរយៈពេល 3 ខែ, Harriet កំពុងធំលូតលាស់បានល្អ។

ហើយគ្រួសាររបស់នាងមានអារម្មណ៍រីករាយទាក់ទងនឹងការគាំទ្រដល់ Harriet ដោយខ្លួនពួកគេផ្ទាល់។

### Dom

Dom មានអាយុ 24 ឆ្នាំ។

គាត់មាន**ពិការភាពផ្នែកសតិបញ្ញា**។

ពិការភាពផ្នែកសតិបញ្ញាប៉ះពាល់ដល់របៀបដែលអ្នក៖

* រៀនសូត្រ
* ដោះស្រាយបញ្ហានានា
* ធ្វើទំនាក់ទំនង
* ធ្វើកិច្ចការនានាដោយខ្លួនអ្នកផ្ទាល់។

Dom រស់នៅជាមួយឪពុកម្ដាយរបស់គាត់។

គាត់ត្រូវការជំនួយរបស់ពួកគេជាមួយនឹងកិច្ចការប្រចាំថ្ងៃ ដូចជាការដាំស្លម្ហូបអាហារ និងការធ្វើដំណើរទៅកាន់កន្លែងនានា។

Dom ចង់ធ្វើកិច្ចការច្រើនទៀតដោយខ្លួនគាត់ផ្ទាល់។

ហើយគាត់ចង់បានការងារនៅថ្ងៃណាមួយ។

ឪពុករបស់គាត់ចង់ដឹងថាតើ Dom អាចជាអ្នកចូលរួមម្នាក់បានឬអត់។

យើងបានពន្យល់ថាយើងត្រូវការភស្តុតាងនៃពិការភាពរបស់ Dom។

ឪពុករបស់ Dom បានផ្ញើឱ្យយើងនូវភស្តុតាងអំពីពិការភាពរបស់ Dom។ ហើយយើងបានជួយ Dom ឱ្យក្លាយជាអ្នកចូលរួមម្នាក់។

គាត់ប្រើប្រាស់ការផ្ដល់មូលនិធិ NDIS របស់គាត់ដើម្បីរៀនកិច្ចការថ្មីៗ ដូចជាការដាំស្លម្ហូបអាហារដោយខ្លួនគាត់។

Dom សង្ឃឹមថាគាត់អាចប្រើប្រាស់ការផ្ដល់មូលនិធិ NDIS របស់គាត់ដើម្បីជួយគាត់ឱ្យរៀនសូត្រជំនាញថ្មីៗ ដើម្បីឱ្យគាត់អាចទទួលបានការងារដែលគាត់ចង់បាន។

### Jim

Jim ធ្លាប់មានគ្រោះថ្នាក់នៅក្នុងផ្ទះរបស់គាត់។ គាត់មានរបួសជើងជាច្រើន។

គាត់ត្រូវទៅមន្ទីរពេទ្យ។

បន្ទាប់ពី Jim បានចាកចេញពីមន្ទីរពេទ្យ គាត់៖

* ត្រូវការជំនួយក្នុងការផ្លាស់ប្ដូរបង់រុំនៅលើជើងរបស់គាត់
* បានចាប់ផ្ដើមធ្វើនិតិសម្បទា – ការគាំទ្រដើម្បីផ្លាស់ទីកន្លែង និងប្រើប្រាស់រាងកាយរបស់អ្នក ក្រោយគ្រោះថ្នាក់ ឬការងរបួស។

Jim អានអំពី NDIS។

គាត់បានគិតគូរថាគាត់មិនអាចចូលរួមជាមួយ NDIS បានទេ ពីព្រោះការរងរបួសរបស់គាត់នឹងមិនអចិន្ត្រៃយ៍។

Jim ដឹងថាគាត់អាចមានសិទ្ធិទទួលបាន NDIS ក្នុងពេលអនាគត។

## ព័ត៌មានបន្ថែម

សម្រាប់ព័ត៌មានបន្ថែម សូមទាក់ទងមកយើង។

អ្នកអាចចូលមើលគេហទំព័ររបស់យើង – [www.ndis.gov.au](http://www.ndis.gov.au/)

អ្នកអាចហៅទូរសព្ទមកយើងបាន – **1800 800 110**

អ្នកអាចតាមដានយើងនៅលើហ្វេសប៊ុក (Facebook) – [www.facebook.com/NDISAus](http://www.facebook.com/NDISAus)

អ្នកអាចតាមដានយើងនៅលើធ្វីតធឺរ (Twitter) – [@NDIS](https://twitter.com/NDIS)

### ការគាំទ្រដើម្បីនិយាយមកយើង

អ្នកអាចនិយាយជាមួយយើងតាមអនឡាញ ដោយប្រើមុខងារវិបឆាត (webchat) នៅផ្នែកខាងលើនៃគេហទំព័ររបស់យើង – [www.ndis.gov.au](http://www.ndis.gov.au/)

ប្រសិនបើអ្នកនិយាយភាសាផ្សេងទៀតក្រៅពីភាសាអង់គ្លេស អ្នកអាចហៅទូរសព្ទទៅសេវា  
កម្មបកប្រែភាសាសរសេរ និងបកប្រែផ្ទាល់មាត់ (TIS) – **131 450**

ប្រសិនបើអ្នកមានការពិបាកនិយាយ ឬស្ដាប់ អ្នកអាចហៅទូរសព្ទទៅ៖

TTY – **1800 555 677**

និយាយ និងស្ដាប់ (Speak and Listen) – **1800 555 727**

## បញ្ជីពាក្យ

**សាលាឧទ្ធរណ៍រដ្ឋបាល (AAT)**

AAT ពិនិត្យសើរើលើសេចក្ដីសម្រេចនានារបស់រដ្ឋាភិបាល។

**សេវាកម្មការពារកុមារ**

សេវាកម្មការពារកុមារអាចសម្រេចថាកុមារ៖

* មិនមានសុវត្ថិភាពនៅក្នុងផ្ទះរបស់ពួកគេ
* មិនអាចរស់នៅជាមួយក្រុមគ្រួសាររបស់ពួកគេបាន។

**សំណង**

សំណងគឺជាប្រាក់ដែលអ្នកអាចទទួល ប្រសិនបើអ្នកមានគ្រោះថ្នាក់។

**ប្រាក់សោធននិវត្តន៍គាំទ្រជនពិការ (DSP)**

DSP គឺជាប្រាក់ឧបត្ថម្ភពីរដ្ឋាភិបាលដើម្បីជួយដល់ការចំណាយរស់នៅប្រចាំថ្ងៃរបស់អ្នក។

**ការអន្តរាគមន៍ដំបូង**

NDIS ក៏ជួយដល់មនុស្សដែលមានពិការភាពផងដែរឱ្យទទួលបានការគាំទ្រ៖

* ឱ្យបានឆាប់តាមដែលអាចធ្វើទៅបាន នៅក្នុងជីវិតរស់នៅរបស់ពួកគេ
* នៅពេលពួកគេមានពិការភាពជាលើកដំបូង។

នេះហៅថាការអន្តរាគមន៍ដំបូង។

វាអាចអនុវត្តទាំងចំពោះកុមារ និងមនុស្សពេញវ័យ។

**ដែលមានសិទ្ធិទទួល**

ប្រសិនបើអ្នកណាម្នាក់អាចចូលរួមក្នុង NDIS យើងនិយាយថាពួកគេមានសិទ្ធិទទួល។

**សមត្ថភាពខាងមុខងារ**

សមត្ថភាពខាងមុខងាររបស់អ្នកគឺជារបៀបដែលអ្នក៖

* យល់ដឹងពីជម្រើសនានាដែលអ្នកមាន
* ធ្វើកិច្ចការនានាសម្រាប់ខ្លួនអ្នកផ្ទាល់
* រៀនជំនាញថ្មីៗ
* ធ្វើទំនាក់ទំនងជាមួយមនុស្សដទៃទៀតនូវអ្វីដែលអ្នកចង់បាន។

**ពិការភាពផ្នែកសតិបញ្ញា**

ពិការភាពផ្នែកសតិបញ្ញាប៉ះពាល់ដល់របៀបដែលអ្នក៖

* រៀនសូត្រ
* ដោះស្រាយបញ្ហានានា
* ធ្វើទំនាក់ទំនង
* ធ្វើកិច្ចការនានាដោយខ្លួនអ្នកផ្ទាល់។

**ការអនុញ្ញាតសិទ្ធិផ្លូវច្បាប់**

នៅពេលអ្នកណាម្នាក់មានសិទ្ធិអនុញ្ញាតផ្លូវច្បាប់ ពួកគេធ្វើសេចក្ដីសម្រេចចិត្តសម្រាប់អ្នក នៅពេលណាដែលអ្នកមិនអាចធ្វើសេចក្ដីសម្រេចចិត្តដោយខ្លួនអ្នកបាន។

**ផែនការ NDIS**

ផែនការ NDIS គឺជាឯកសារមួយដែលមានព័ត៌មានអំពី៖

* អ្នក និងគោលដៅរបស់អ្នក
* ការគាំទ្រដែលអ្នកត្រូវការ
* ការផ្ដល់មូលនិធិដែល NDIS នឹងផ្ដល់ឱ្យអ្នក។

**ចាំបាច់**

នៅពេលអ្វីមួយចាំបាច់ វាជាអ្វីមួយដែលមនុស្សម្នាក់ត្រូវការ។

**អ្នកតែងតាំង**

ប៉ុន្តែប្រសិនបើអ្នកមិនអាចធ្វើសេចក្ដីសម្រេចចិត្តជាមួយនឹងការគាំទ្របានទេ យើងអាចរកអ្នកណាម្នាក់ដែលជិតស្និទ្ធនឹងអ្នក ដែលអាចធ្វើសេចក្ដីសម្រេចចិត្តសម្រាប់អ្នក។

យើងហៅមនុស្សនេះថាអ្នកតែងតាំង។

**សេវាកម្មថែទាំនៅក្រៅក្រុមគ្រួសារ**

នៅពេលកុមារ ឬមនុស្សវ័យក្មេងមិនអាចរស់នៅជាមួយឪពុកម្ដាយ ឬអ្នកថែទាំរបស់ពួកគេបានទេ ពួកគេរស់នៅក្នុងការថែទាំនៅក្រៅក្រុមគ្រួសារ។

ពួកគេអាចរស់នៅ៖

* ជាមួយគ្រួសារផ្សេង
* ក្នុងផ្ទះសម្រាប់កូនៗ ស្ថិតនៅក្នុងការថែទាំក្រៅក្រុមគ្រួសារ។

**អ្នកចូលរួម**

នៅពេលមនុស្សដែលមានពិការភាពចូលរួមក្នុង NDIS យើងហៅពួកគេថាជាអ្នកចូលរួម។

**អចិន្ត្រៃយ៍**

នៅពេលអ្វីមួយអចិន្ត្រៃយ៍ វានឹងមិនជាដាច់ស្រឡះទេ។

**សមហេតុផល**

អ្វីមួយដែលសមហេតុផល គឺវាយុត្តិធម៌។

**ការពិនិត្យសើរើ**

នៅពេលយើងពិនិត្យសើរើលើអ្វីមួយ យើងពិនិត្យមើលលើអ្វីដែល៖

* ដំណើរការល្អ
* អាចប្រសើរជាងមុន។

**ទិដ្ឋាការ**

ទិដ្ឋការគឺជាឯកសារមួយដែលនិយាយថា អ្នកអាចទៅប្រទេសមួយទៀតបានសម្រាប់រយៈពេលជាក់លាក់មួយ។

ក្រុមចូលប្រើប្រាស់ព័ត៌មាន (Information Access Group) បានបង្កើតឯកសារអត្ថបទងាយស្រួលអាននេះ។ សម្រាប់ការសាកសួរណាមួយអំពីឯកសារនេះ សូមចូលមើល [**www.informationaccessgroup.com**](http://www.informationaccessgroup.com/). សម្រង់លេខការងារ 4848។

DA0654 Khmer (LOTE) Booklet: 1 Applying for the NDIS Oct 2022

## កំណត់ចំណាំ

|  |
| --- |
| ចុច ឬប៉ះនៅទីនេះដើម្បីសរសេរ។ |